BECรวยเละเลือกตั้งหนุนไตรมาส3แจ่ม
&#8220;ฉัตรชัย&#8221; ยันปีนี้เลือกตั้งส่งผลดี ธุรกิจทีวีกินยาว ไตรมาส 2 สูงมาก ลุ้นไตรมาส 3 ยังดียิ่งขึ้น ดันทั้งปีทะลุเป้า
10 ส.ค. 2554

“ฉัตรชัย” ยันปีนี้เลือกตั้งส่งผลดี ธุรกิจทีวีกินยาว ไตรมาส 2 สูงมาก ลุ้นไตรมาส 3 ยังดียิ่งขึ้น ดันทั้งปีทะลุเป้า
นายฉัตรชัย เทียมทอง ผู้อำนวยการฝ่ายการเงิน บริษัท บีอีซีเวิลด์ (BEC) เปิดเผยว่า ธุรกิจทีวีได้รับผลดีจากการเลือกตั้งเมื่อปลายเดือน มิ.ย.ที่ผ่านมา ที่ส่งผลให้โฆษณาดีขึ้นต่อเนื่องมาถึงไตรมาส 3 ที่ไม่ใช่ฤดูกาล แต่บรรยากาศการซื้อโฆษณากลับคึกคักมีเจ้าของสินค้าซื้อมากขึ้น ทั้งที่ต้นปีไม่ได้มีบรรยากาศความเชื่อมั่นมากขนาดนี้
“ตอนนี้บอกได้ว่าไตรมาส 3 ปีนี้ไม่ใช่ฤดูกาลโฆษณาน้อยเหมือนทุกปี และลุ้นว่าโฆษณาในไตรมาสนี้จะสูงกว่าไตรมาส 2 ที่ว่าดีแล้วทั้งจากช่วงเดียวกันของปีก่อนและไตรมาสแรก ปี 2554”
 ทั้งนี้ นายฉัตรชัย กล่าวว่า คาดว่ารายได้ทั้งปีของ BEC จะเกินเป้าหมายที่วางไว้และเป็นตัวเลขที่สูงกว่าอุตสาหกรรม
สำหรับครึ่งแรกปี 2554 ค่าใช้จ่ายโฆษณาอุตสาหกรรมสื่อเติบโต 11.6%
อย่างไรก็ตาม ไม่ได้ตอบคำถามว่าจะมีการปรับขึ้นค่าโฆษณาในเดือน ต.ค.นี้เหมือนทุกปีหรือไม่ ขอดูสถานการณ์ก่อนตัดสินใจ
ด้าน บล.ธนชาตยังคงแนะนำ “ซื้อ” หุ้น BEC เพราะได้รวมการจ่ายผลประโยชน์เพิ่มเติม 405 ล้านบาทอยู่ในประมาณการปีนี้แล้ว และคาดว่ากำไรไตรมาส 2 จะเติบโตอย่างแข็งแกร่ง คาดว่ามีการปรับขึ้นอัตราค่าโฆษณาอีกครั้งในเดือน ต.ค.นี้ จึงให้ราคาเป้าหมายปีหน้าที่ 47 บาท/หุ้น 
วันที่ 25 ก.ค. ราคาหุ้น BEC ปิดที่ 39 บาท ปรับตัวขึ้น 0.75 จุด หรือ 1.96% ด้วยมูลค่าการซื้อขายถึง 30 ล้านบาท